Kobe (kundinyota)

Kobe (Corona Australis kwa Kilatini na Kiingereza) Uhusika milikishi (:en:genitive) ya neno "Corona Australis" katika lugha ya Kilatini ni "Coronae Australis" na hili ni umbo la jina linaloonekana katika majina ya nyota za kundi hili kama vile Alfa Coronae Australis, nk. ni jina la kundinyota kwenye angakusi ya Dunia.

Mahali pake
Kobe ni kundinyota dogo linapakana na Mshale (pia Kausi au lat. Sagittarius) upande wa kaskazini na Nge (pia Akarabu, lat. Scorpio) upande wa magharibi, , Darubini (Telescopium) upande wa kusini, na Madhabahu (Ara) upande wa kusini magharibi. 

Jina
Kobe lilijulikana kwa jina hili kwa miaka mingi kati ya mabaharia Waswahili waliotumia nyota kutafuta njia baharini wakati wa usiku.ling. Knappert 1993
Jina la Kobe lilipokelewa na Waarabu walioijua zamani kwa jina la قبه qubba kutokana na umbo lake maana nyota hukaa kama nusuduaraLane, Arabic-English lexicon (1872), vol. 7, uk. 2488. Umbo hili linaweza kufafanishwa na umbo la mnyama kobe.

Wagiriki wa Kale waliona hapa shada la heshima la majani jinsi walivyowapa washindi wa michezo. Shada la heshima liliendelea baadaye kutazamiwa kama taji na hapo asili ya jina la kimataifa “Corona” linalomaanisha taji. Ilhali kuna kundinyota mbili zinazoitwa Corona zinatofautishwa kwa kuitwa ya kaskazini na ya kusini, hivyo Kobe ni Corona Australis (zamani pia Corona Austrina, kwa maana hiyohiyo).

Kobe ni kati ya makundinyota yiliyotajwa tayari na Klaudio Ptolemaio katika karne ya 2 BK kwa  jina la Στεφανος νοτιος stefanos notios (Shada la Kusini).Allen, Star-names, uk. 172  Iko pia katika orodha ya makundinyota 88 ya Umoja wa Kimataifa wa Astronomia The Constellations , tovuti ya International Astronomical Union , iliangaliwa Julai 2017 kwa jina la Corona Australis. Kifupi chake rasmi kufuatana na Ukia ni 'CrA­'.

Nyota
Kobe ina nyota 21 zinazoweza kuangaliwa kwa macho matupu lakini hazingai sana. 

 Jina la(Bayer) Namba yaFlamsteed Jina (Ukia) Mwangaza unaoonekana Umbali (miakanuru) Aina ya spektra β  4,10m 400 G7 II α Meridianaling. tovuti ya Ukia: Naming stars  4,1m 100 A2 V γ  4,23m 120 F8 + F8 δ  4,57m 200 K1 III

Tanbihi

Marejeo
 Richard Hinckley Allen: Star-Names and their Meanings; kwa G. E. Stechert New York, Leipzig, London, Paris 1899, ukurasa 75 ff (online hapa kwenye archive.org)
 Jan Knappert, 1993: The Swahili Names of Stars, Planets and Constellations; The Indian Ocean Review September 1993 Volume 6 No. 3 September 1993, kurasa 6-7, ISSN 1031-2331
 Lane, Edward William : An Arabic - English  Lexicon by  in eight parts – 1872 (Perseus Collection Arabic Materials  Digitized Text Version v1.1   of reprint  Beirut – Lebanon 1968) online hapa